b'\n_START_ARTICLE_\nMS \xc2\xabStruma\xc2\xbb\n_START_PARAGRAPH_\n\xc2\xabStruma\xc2\xbb var et flyktningskip som ble senket av en sovjetisk undervannsb\xc3\xa5t 24. februar 1942.  Skipet fraktet j\xc3\xb8der fra Romania til britisk-kontrollerte Palestina. 768 omkom; kun David Stoliar overlevde._NEWLINE_B\xc3\xa5ten var gammel, hadde ikke kj\xc3\xb8kken og bare ett toalett. Etter tre dager p\xc3\xa5 sj\xc3\xb8en sviktet motorene og b\xc3\xa5ten m\xc3\xa5tte legge til kai i Istanbul uten noen mulighet for \xc3\xa5 kunne seile videre._NEWLINE_Det var ikke s\xc3\xa5 mange av passasjerene som hadde gyldig visum til Palestina, og derfor ble de ikke sluppet inn i Palestina. Derfor m\xc3\xa5tte passasjerene bo p\xc3\xa5 skipet, der mange av dem holdt p\xc3\xa5 \xc3\xa5 fryse ihjel. Etter 71 dager ble skipet trukket ut i Svartehavet og etterlatt. Skipet ble drivende rundt i cirka et d\xc3\xb8gn f\xc3\xb8r b\xc3\xa5ten ble utsatt for en stor eksplosjon og sank. Bare en passasjer, David Stoliar, overlevde eksplosjonen._NEWLINE_F\xc3\xb8rst i 1964 kom det frem at b\xc3\xa5ten var blitt senket av en ub\xc3\xa5t fra Den sovjetiske marine.'